BTG โบรกวางเป้าเฉลี่ย 47.70 บ. ตอกย้ำหุ้นพื้นฐานแกร่ง
BTG หุ้นพื้นฐานแกร่ง พร้อมศักยภาพเติบโตอย่างต่อเนื่อง โบรกให้ราคาเป้าหมายเฉลี่ยที่ 47.70 บ.
BTG หุ้นพื้นฐานแกร่ง พร้อมศักยภาพเติบโตอย่างต่อเนื่อง โบรกให้ราคาเป้าหมายเฉลี่ยที่ 47.70 บ.
13 ธ.ค. 2565

บริษัท เบทาโกร จำกัด (มหาชน) หรือ BTG ตอกย้ำการเป็นหุ้นปัจจัยพื้นฐานแข็งแกร่งที่มีศักยภาพการเติบโตอย่างต่อเนื่องหลังช่วงที่ผ่านมา กรรมการและผู้บริหารที่เป็นสมาชิกครอบครัวแต้ไพสิฐพงษ์ รวมถึง บริษัท เบทาโกร โฮลดิ้ง จำกัด ซึ่งเป็นผู้ถือหุ้นใหญ่ของ BTG เดินหน้าเก็บหุ้นเข้าพอร์ตเป็นจำนวนมาก สะท้อนถึงความเชื่อมั่นในปัจจัยพื้นฐานและศักยภาพการเติบโตในอนาคตเมื่อเทียบกับมูลค่าหุ้นในปัจจุบัน
โดยล่าสุดนักวิเคราะห์จากบริษัทหลักทรัพย์ชั้นนำจำนวน 8 ราย ได้ให้ประมาณการราคาเป้าหมายเฉลี่ยของหุ้น BTG อยู่ที่ประมาณ 47.70 บาท/หุ้น อาทิ บล.เอเซีย พลัส ให้ราคาเป้าหมาย 48.00 บาท/หุ้น, บล.กสิกรไทย ให้ราคาเป้าหมาย 47.40 บาท/หุ้น และ บล.อินโนเวสท์ เอกซ์ ให้ราคาเป้าหมายที่ 46.00 บาท/หุ้น โดยมีปัจจัยบวกจากแนวโน้มราคาหมูและไก่ที่อยู่ในระดับสูง สอดคล้องกับแผนขยายกำลังการผลิตของบริษัทที่จะหนุนการเติบโตของยอดขายและกำไรให้แข็งแกร่งอย่างต่อเนื่อง